“வேறு ஏதேனும் தெரிந்தால் சொல்லு” என்று கேட்டார் அவர். எனக்கு ஊக்கம் அதிகரித்தது. சதகங்களிலிருந்து சில பாடல்கள் சொன்னேன். “திருவேங்கட மாலை படித்திருக்கிறாயா?” என்று அவர் கேட்டார். “இல்லை” என்றேன். “நான் இப்போது ஒரு பாடல் சொல்லுகிறேன். எழுதிக்கொள்” என்றார். “இன்று நாம் நரி முகத்திலேதான் விழித்திருக்கிறோம்” என்று எண்ணி நான் மிக்க குதூகலமடைந்தேன். “தேனியலுங் கூந்தலார் செங்கரமு மாதவத்தோர்  மேனியுமை யம்பொழியும் வேங்கடமே - ஞானியர்கள் 